Chomel

**Noorzafirah Binte Abdullah** (lahir 6 Ogos 1992) atau lebih dikenali sebagai **Chomel**, adalah penyanyi wanita Malaysia, berasal dari Singapura. Chomel juga mempunyai kelompok penyokong yang ramai bukan sahaja di Malaysia tetapi juga di Indonesia dan Singapura. 

## Biografi

**Chomel** atau nama sebenarnya **Noorzafirah Binte Abdullah** lahir pada 6 Ogos 1992 merupakan anak kedua daripada enam adik beradik dan beliau berasal daripada Singapura. Ibu Bapanya menetap di Malaysia. Beliau tercicir dalam pelajaran pada usia 15 tahun kerana belenggu stres dan masalah kekeluargaan.

Pada tahun 2008, klip video pertama nyanyiannya Chomel telah dimuat naikkan ke laman web Youtube oleh temannya tanpa pengetahuannya. Nama beliau mula terkenal ramai penggemar muzik Malaysia dan Indonesia setelah lagu "Sejarah Mungkin Berulang" cover nyanyiannya menjadi tular. Bakat beliau telah mendapat perhatian seorang pengiat muzik, Amyr Abdawn dan telah mengundang beliau untuk menyertai sebuah program hiburan radio Go Glam bersama Hafeez Glamour 89.7FM. Chomel juga merakamkan sebuah album berjudul "Teman" hasil syarikat rakaman Nangbotinang Records. Album tersebut mengandungi lagu-lagu berirama jiwang seperti "Ubahlah Sikapmu", "Istana Kenangan", "Dia" dan "Mimpi Indah".

Pada tahun 2014, Chomel ditawarkan kontrak untuk bernaung di bawah syarikat rakaman MVM Production. Setelah meraih kerjaya penyanyi di bawah label MVM Production dan sehingga artikel ini ditulis beliau sudah mempunyai tiga single iaitu 'Andai Hatiku Bersuara', 'Andai Jodoh' dan 'Tibanya Syawal'. Beliau juga turut mempunyai tiga lagu duet yang berjudul 'Kau Yang Bertanda', 'Resam Percintaan' dan 'Mama'. Beliau berduet dengan Jumali SanoTri yang merupakan penyanyi lelaki di bawah label Voz Management. Antara lagu nyanyian beliau, 'Andai Hatiku Bersuara' telah mendapat sambutan yang hangat di dalam dunia hiburan yang terpegun dengan suara merdunya.

Pada tahun 2019, kontrak Chomel di bawah naungan MVM Production tamat dan kini beliau bekerja sama dengan Voz Management. Di bawah syarikat rakaman tersebut, Chomel mempunyai sebuah single "Tiadanya Kamu".

## Anugerah dan Pencapaian

Kemuncak kepada kerjaya Chomel adalah apabila beliau dicalonkan dalam dua kategori Anugerah Planet Muzik 2015 iaitu "Artis Paling Popular (Singapura)" dan "Lagu Paling Popular (Singapura)" bersama-sama Aisyah Aziz, Art Fazil, Taufik Batisah dan Sufie Rashid. Chomel tidak meraih kemenangan dalam kedua-dua kategori namun beliau gembira kerana telah mendapat pengalaman darinya. Selain itu, Chomel memenangi tempat kedua di Anugerah K Neway 2015 (AKN2015). Siti Nurhaliza meraih kemenangan tempat pertama yang ditentukan menerusi undian peminat yang mengundi di laman web.

## Diskografi

### Single
* 2014: *Andai Hatiku Bersuara - MVM Production*
* 2015: *Tibanya Syawal - MVM Production*
* 2015: *Adakah Kerna Dia - MVM Production*
* 2015: *Kau Yang Bertanda - MVM Production*
* 2016: *Andai Jodoh - MVM Production*
* 2016: *Mama - MVM Production*
* 2016: *Resam Percintaan - MVM Production*
* 2019: *Tiadanya Kamu - Voz Management*

### Album
* 2017: *[https://open.spotify.com/album/6lUuu6QcpptKEgt2zxJIPI Teman]* 

## Videografi

### Video muzik
* 2014: *[https://www.youtube.com/watch?v=M82PjQpvD4Y Andai Hatiku Bersuara]* 
* 2015: *[https://www.youtube.com/watch?v=2JSrykUcd0s Tibanya Syawal]* 
* 2015: *[https://www.youtube.com/watch?v=2Le0e_aj8ZU Adakah Kerna Dia]* 
* 2015: *[https://www.youtube.com/watch?v=LAGNofJ57FU Kau Yang Bertanda]* 
* 2016: *[https://www.youtube.com/watch?v=BKp33KsyEYM Andai Jodoh]* 
* 2016: *[https://www.youtube.com/watch?v=T1P9WCxGkME Mama]* 
* 2016: *[https://www.youtube.com/watch?v=gKMN6BstkKY Resam Percintaan]* 
* 2019: *[https://www.youtube.com/watch?v=xQVXW2TpTEU Tiadanya Kamu]* 

## Rujukan


## Pautan luar
* Chomel di Instagram
* Chomel di Facebook